cyanic-selkie/wikianc huggingface dataset:
St. Moritz
Av de fastboende er (per 2000) 59 % tysktalende, 22 % italiensktalende og 5 % retoromansktalende. Frem til 1800-tallet var retoromansk det dominerende språket, og rundt 1900 var de italienskspråklige i et relativt flertall.
Sport
I tillegg har St. Moritz arrangert verdensmesterskapet i bobsleigh og skeleton 21 ganger. Siden 1985 har det vært arrangert poloturnering som spilles på snø. Poloturneringen spilles på en spesial markert felt på den frosne innsjøen i senter av byen.
Bryan Douglas
Han spilte 36 kamper for og scora 11 mål. Han spilte alle kampene i fotball-VM 1958 og 1962 for England.
Wainwright (topp)
Det er 214 topper som er omtalt i de syv bindene av guiden. Det er ingen krav til absolutt høyde eller primærfaktor, kun at Wainwright mente de var verdt å ta med.
Massespektrometri
Historie
I 1886 observerte Eugen Goldstein stråler i gassutladning under lavt trykk som gikk bort fra anoden og gjennom kanaler i en perforert katode, motsatt retning av negativt ladede katodestråler (som beveger seg fra katode til anode). Goldstein kalte disse positivt ladede anodestrålene "Kanalstrahlen"; standard oversettelsen av dette begrepet til engelsk er "canal rays". Wilhelm Wien fant at sterke elektriske eller magnetiske felt avbøyde kanalstrålene og konstruerte i 1899 en enhet med vinkelrette elektriske og magnetiske felt som skilte de positive strålene i henhold til forholdet mellom ladning og masse (Q/m). Wien fant at forholdet mellom ladning og masse var avhengig av naturen til gassen i utløpsrøret. Den engelske forskeren J. J. Thomson forbedret senere Wien-arbeidet ved å redusere trykket for å lage massespektrografen. Ordet spektrograf var blitt en del av det internasjonale vitenskapelige ordforrådet innen 1884. Tidlige spektrometriinnstrumenter som målte masse-til-ladnings-forholdet til ioner ble kalt massespektrografier som besto av instrumenter som registrerte et spektrum av masseverdier på en fotografisk plate. Et massespektroskop ligner et massespektrograf, bortsett fra at ionestrålen er rettet mot en fosforskjerm. En massespektroskopkonfigurasjon ble brukt i tidlige instrumenter når det var ønskelig at effekten av justeringer raskt ble observert. Når instrumentet var riktig justert, ble en fotografisk plate satt inn og eksponert. Begrepet massespektroskop fortsatte å bli brukt selv om direkte belysning av en fosforsikt ble erstattet av indirekte målinger med et oscilloskop. Bruken av begrepet massespektroskopi frarådes nå på grunn av muligheten for forveksling med lysspektroskopi. Massespektrometri forkortes ofte som MS.
Rwanda
Flora og fauna
Entomologiske undersøkelser i landet har avslørt et rikt mangfold av knelere, deriblant en nyoppdaget art.
Religion
En del tutsier regner seg for å være jøder som er etterkommere av migranter fra Kongedømmet Kusj (dagens Etiopia). Det finnes også små samfunn av hinduer og buddhister, som for det meste er forretningsfolk fra Kina og India, universitetsansatte og studenter.
Økonomi
Rwandas økonomi ble hardt rammet under folkemordet i 1994, da landet hadde store tap av liv, manglende vedlikehold av infrastruktur, plyndring og ødeleggelse av viktige avlinger. Dette ga et stort fall i landets BNP og ødela muligheten til å tiltrekke seg private og eksterne investeringer. Landets økonomi har derimot vært i sterk vekst i løpet av 2000-tallet, og i 2019 var BNP per innbygger (PPP) anslått til 2444 dollar, sammenlignet med 416 dollar i 1994. Denne vedvarende økonomiske veksten har ført til redusert fattigdom i landet, og perioden med økonomiske vekst mellom 2006 og 2011 reduserte andelen av landets befolkning som lever i fattigdom fra 57 % til 45 %. Landets infrastruktur har også blitt forbedret, blant annet fordi kinesiske selskaper har foretatt investeringer.
I 2017 var de største eksportmarkedene De forente arabiske emirater, Kenya, Sveits, DR Kongo, USA og Singapore, mens landet importerte mest fra Kina, Uganda, India, Kenya, Tanzania og De forente arabiske emirater. De viktigste importvarene er maskineri og utstyr, stål, petroleumsprodukter, matvarer, sement og byggematerialer.
Infrastruktur og samferdsel
Kigali internasjonale lufthavn i Kigali har flyvninger til flere internasjonale destinasjoner. De travleste rutene går til Jomo Kenyatta internasjonale lufthavn i Kenya og Entebbe i Uganda. Det er én innenriksrute i landet, mellom Kigali og Kamembe lufthavn nær byen Cyangugu i vest. I 2017 startet byggingen av Bugesera internasjonale lufthavn sør for Kigali, som vil bli landets største når den åpnes. Det nasjonale flyselskapet er RwandAir, og landet betjenes av syv utenlandske flyselskaper.
Utdanning
Alle elever i Rwanda har plikt til å fullføre seksårig grunnskole og treårig lavere videregående skole. Skolen er gratis, men foreldre forventes å bidra med kostnadene til barnas utdanning ved å blant annet kjøpe skoleutstyr, støtte lærerutvikling og gi et bidrag til bygging av skoler. Rwanda er blant landene i Afrika sør for Sahara med høyest andel elever i grunnskolen, med 96,9 % i 2015. Likevel er det bare 60,4 % av dem som fullfører grunnskolen.
Massemedier
Landets største og eldste avis er engelskspråklige The New Times, som ble etablert i 1995, Det finnes også andre engelskspråklige aviser, deriblant Rwanda Eye, Business Daily, News of Rwanda og The Rwandan; de to sistnevnte gis også ut på kinyarwanda.
Likestilling
Rwanda er et av de mest likestilte landene i Afrika, og i 2020 ble Rwanda plassert på 9.-plass på Global Gender Gap Report, en årlig rapport om likestilling i over 150 land. Rwandas parlament har den høyeste prosentandelen kvinner i noe parlament i verden, med 63,8 % (2015), og er ett av bare tre land med et kvinnelig flertall i det nasjonale parlamentet, sammen med Bolivia og Cuba.
Caroline Corr
I august 2002 giftet hun seg med sin mangeårige kjæreste, Frank Woods. Bryllupet fant sted i Spania. Siden da har paret fått tre barn.
Caroline bor i Spania med familien sin.
Ferchar av Ross
Opprinnelse
Den tradisjonelle fortellingen er at Ferchar var medlem av en gammel familie som opprettet den arvelige stillingen som abbed ved Applecross. Denne ideen går tilbake til skriftene til den berømte historikeren William Forbes Skene (1809–1892), men også før denne. Historikeren Alexander Grant har derimot utfordret den fortellingen ved å argumentere at dens opprinnelse er altfor tynn til å motsi den mer selvinnlysende og mer dokumenterte teorien at Ferchar kom fra Easter Ross. Grant mener at etternavnet mac an t-Sacairt (= Sønn av presten) sannsynligvis refererer til en bakgrunn som vokter av helligdommen til Sankt Duthac ved Tain i Skottland.
Forfremmet til mormaer
Var Ferchar den første i en nyutnevnt posisjon som mormaer av Ross? Etter den forrige kjente mormaer av Ross, da Malcolm MacHeth døde i 1168, har historiens mørke ligget over jarldømmet. Ross kan derimot sammenlignes med andre tilsvarende jarldømmer/mormaerdomer som Lennox og Carrick. Disse var øyensynlig nye marmaerdomer som ble gitt til innfødte herskere som allerede hadde klanlederskap og de facto status som provinsherskere. I dette lyset er gjenopprettelsen av posisjonen bare en fortsettelse av den bestående gælisk samfunnsstrukturen til det politiske, terminologiske og ideologiske rammeverket til regnum Scottorum, kongeriket Skottland.
Radioaktivitet
Må følgende konserveringslover bli oppfylt:
her er ladning i elektron enheter
d) Massetallet (antallet nukleoner) må bli bevart:
Minsktid
Mellom 2011-2014 var Kaliningradtid det samme som Minsktid, men fra 26. oktober 2014 er Kaliningradtid UTC+2.
Asbjørn Odd Ystebø
Ystebø hadde en sentral rolle i Ja til livet-aksjonen mot fri abort fra 1986, sammen med blant annet Børre Knudsen, Ludvig Nessa og Anita Apelthun Sæle.
Pinnedyr
Levevis
Pinnedyr er mestere i kamuflasje, både i farge og utseende. De er for det meste aktive i mørke og sitter vanligvis ganske rolig om dagen. Blir de skremt sitter de ofte helt stille og de kan være svært vanskelige å oppdage. De har ulike forsvarsmetoder, blant annet lukt og lydfrembringelse. Selv om de er plassert i ganske nær slekt med gresshopper kan de ikke hoppe slik som gresshoppene.
Ƅ
Ƅ og ƅ er en bokstav som ble brukt mellom 1957 og 1986 for å skrive zhuang. Man valgte da å gjøre språkets ortografi ASCII-kompatibel, og bokstaven ble erstattet av bokstaven h. Mens den var i bruk, representerte den den 6. tonen (mellom-tone).
Pinnedyr
Som hobbydyr
De vanligste artene av pinnedyr er enkle å holde i fangenskap, og trenger bare jevnlig tilførsel av blader og vannspray for å trives. Terrariet bør ha et bunnsubstrat som byttes ut hver uke. Man kan avle på pinnedyrene ved å la være å bytte substratet, for pinnedyrene legger nemlig egg som faller ned i substratet hvor de ligger i opptil flere måneder.
Drangedal Bilruter
Bilrutenes opprinnelig ruteområde som omfatter ruter i Drangedal kommune og ruter til Kragerø ble i 2010 lagt ut på anbud, som selskapet vant. Kontrakten varte fra 28. juni 2011 og seks år fram i tid, med mulighet for opptil to års forlengelse. 1. juli 2012 overtok selskapet rutene i Kragerø og deler av Bamble fra Nettbuss Sør som opprinnelig hadde vunnet anbudskontrakten for området. 25. mars 2013 overtok selskapet også Kragerø Fjordbåtselskaps bussruter i sørlige deler av Kragerø og på øyene ved virksomhetsoverdragelse.
Drangedal bilruter har i dag (2020) følgende avdelinger:
Faktorisering
Faktorisering av andregradsuttrykk
Man får da to løsninger, x_1 og x_2. Faktoriseringen er da: Dersom x_1 = x_2, så blir faktoriseringen: a(x-x_1)^2 eller a(x-x_2)^2.
Aldeadávila-demningen
Demningen er en 140 meter høy og 250 meter lang gravitasjons-/buedam. Fasaden er nesten helt vertikal, med betydelig helning innover i vannmagasinet. Lendet demningen er plassert i er kupert og bratt med solid granitt, med et tilsvarende relativt lite men stabilt vannmagasin. Det oppdemmede Aldeadávila-reservoaret er på 3,64 km² (364 hektar), og kan magasinere opp vannmasser på inntil 56,6 millioner m³.
Malaysias Grand Prix 2003
Malaysias Grand Prix 2003 var et Formel 1-løp arrangert 23. mars 2003 på Sepang International Circuit i Malaysia. Det var det andre løpet i Formel 1-sesongen 2003. Løpet ble vunnet av McLarens Kimi Räikkönen, hans første Formel 1-seier. Rubens Barrichello i Ferrari kom på andreplass. Den tredje pallplasseringen ble tatt av Fernando Alonso i Renault, som startet fra pole position for første gang i sin Formel 1-karriere.
Placerias
Placerias er et utdødd, pattedyrlignende krypdyrslekt i ordenen Therapsida, underorden Dicynodontia. Et kompakt dyr som kan sammenlignes med dagens flodhest, var opptil 3,5 meter lang og veide opptil 1,2 tonn. Hadde to store hjørnetenner for å rote gjennom jord på leting etter rotknoller og andre plantedeler. Den hadde også et nebb for å klippe av plantedelene med. Levde i triasperioden, for 222–215 millioner år siden, i det som i dag er Arizona.
Timrå kommune
Timrå kommune er en kommune i Västernorrlands län i landskapet Medelpad i Sverige. Kommunen grenser mot nabokommunene Härnösand og Sundsvall. Kommunens administrasjonssenter ligger i Timrå.
Hervé Lord
Hervé Lord (født 3. mars 1958 i St-Pamphile) er en canadisk kjelkehockeyspiller. Han bor i Ottawa, og jobber for Statistics Canada. Han amputerte høyre fot over kneet i 1983 etter en bilulykke. Til tross for at han sitter i rullestol trener han både friidrett, roadracing, tennis og basketball.
Chronicon Scotorum
Chronicon Scotorum er en samling av annaler som ble satt sammen på klosteret Clonmacnoise, og dekket perioden fra de førhistoriske tider og fram til år 1150, men med flere hull. Et tillegg inneholder hendelser fra 1141 og til 1150. Den er tett beslektet med Tigernach-annalene. Verket har overlevd via en papirkopi som ble avskrevet av Dubhaltach MacFhirbhisigh en gang rundt 1640 fra et eksemplar som ikke lenger eksisterer.
Revisoren
Revisoren (russisk: Ревизор) er et skuespill av den ukrainske forfatteren Nikolaj Gogol, oppført og trykt første gang i 1836.
Romoaldo Guidi
Han ble kreert til kardinal 1. juni 1778 av pave Pius VI. Han mottok ingen høyere vigselsgrad enn subdiakonatet.
En Attendant Cousteau
En Attendant Cousteau er et musikkalbum av Jean Michel Jarre som ble gitt ut i 1990. Det ble også utgitt med den engelske tittelen Waiting for Cousteau.
Arne Mortensen
Mortensen vant en olympisk bronsemedalje i roing i OL 1920 i Antwerpen. Han var med som roer på den norske åtteren som kom på tredjeplass bak USA og Storbritannia. Mannskapet på den norske båten var; Theodor Nag, Conrad Olsen, Adolf Nilsen, Håkon Ellingsen, Thore Michelsen, Arne Mortensen, Karl Nag, Tollef Tollefsen og Thoralf Hagen som var styrmann. Totalt deltok åtte båter fra åtte nasjoner og konkurransen, som ble avviklet 28. og 29. august 1920, ble gjennomført i cupform. To og to båter møttes i kvart- og semifinaler. Norge møtte og beseiret Tsjekkoslovakia i kvartfinalen, men tapte siden i semifinalen til Storbritannia.
Prajñāpāramitāsūtraen i 700 vers
Prajñāpāramitāsūtraen i 700 vers (sanskrit: saptaśatikāprajñāpāramitā, devanāgarī: सप्तस्हतिकाप्रज्णापारमिता, tibetansk: ཤེར་ཕྱིན་བདུན་བརྒྱ་པ།, wylie: sher phyin bdun brgya pa/, tradisjonell kinesisk: 文殊師利所説摩訶般若波羅蜜經, pinyin: wénshūshīlì suǒshuō móhēbōrě bōluómì jīng ) er en av de mindre eller forkortede prajñāpāramitātekstene.
Sånt som skjer
«Sånt som skjer», prøver han å forklare et sidesprang med. Men hun lar han ikke få fred, og forfølger han med spørsmål til det blir uutholdelig i huset. Kanskje er likevel ikke den fremmede kvinna hovedgrunnen til at forholdet skranter, kanskje er det like mye det tette forholdet mannen har til mora si.
John Sheridan
Som spiller er han mest kjent fra sine tre perioder på midtbanen hos de engelske klubbene Leeds United, Sheffield Wednesday og Oldham Athletic, men også fra en rekke andre engelske klubber. Sheridan fikk 34 landskamper og fem mål for i perioden 1988 til 1995, og var blant annet med i troppen til EM i fotball 1988, VM i fotball 1990 og VM i fotball 1994.
Bobo-Dioulasso
Bobo-Dioulasso ble grunnlagt på 1600-tallet. Det opprinnelige navnet var Sya. I 1897 ble byen erobret av franskmennene.
Mortavika
Mortavika er et ferjested på øya Rennesøy i Rennesøy kommune i Rogaland. Herfra går det ferje over Boknafjorden til Arsvågen i Bokn. Ferjestrekningen Mortavika–Arsvågen er en del av E39. Ferjeleiet har oppstillingsplass til 400 biler.
Giovanni Cornaro
Han ble kreert til kardinal 1. juni 1778 av pave Pius VI.
Nirmal Lama
Nirmal Lama i folkeopprøret 1979
Da kong Birendra utlyste ei folkeavstemning i 1980 der det kongelige autoritære såkalte Panchayat-demokratiet sto mot flerpartisystem og parlamentarisme, ville Lama at NKP (CM) skulle agitere for å stemme mot kongens diktatur. Singh ønska boikott, og fikk Lama avsatt fra partiledelsen. Etterhvert fant partiledelsen likevel ut at  å  boikotte valget ville være å støtte kongens diktatur,  og kom i praksis til å  agitere for et nei til kongen.
Brudd med Mohan Bikram Singh
I 1983 sprakk NKP (Chautho Mahadhiveshan) i to. Denne gangen var det Nirma Lama som hadde flertallet i partiledelsen, men Mohan Bikram Singh fikk med seg en stor del av partimedlemmene da han stifta det nye partiet NKP (Masal).
Brudd med maoistene i 1994
I mai 1994 sprakk NKP(Ekta Kendra) i to partier – et leda av Prachanda og Baburam Bhattarai, og et leda av Nirmal Lama.
Richard Stallman
Oppvekst
Stallman vokste opp i den vestre delen av New York, hvor hans far jobbet innen trykkeribransjen og moren som lærer. I et intervju med forfatteren Michael Gross i 1999 beskrev Stallman selv sin barndom og oppvekst som en turbulent periode fylt med motsetninger mellom ham selv, lærerne og de andre elevene.
GNU-prosjektet og GNU/Linux
Samtidig hadde den finske dataingeniøren Linus Torvalds begynt utviklingen av en operativsystemkjerne. Denne kjernen, kalt Linux, kom på starten av 1990-tallet, og ble utgitt som fri programvare. Dette gjorde at Linux kunne kombineres med GNU-verktøyene til det frie operativsystemet GNU/Linux (i dagligtalen ofte omtalt bare som «Linux»), noe som langt på vei oppfylte Stallmans visjon.
Free Software Foundation
Stallman og FSF definerer fri programvare gjennom «de fire friheter»:
Disse fire frihetene er essensielle for Stallman. I boken Free Software Free Society utdyper han hva fri programvare er: «'Fri programvare' handler om frihet, ikke om pris. For å forstå konseptet må du tenke på 'frihet' som i 'ytringsfrihet', ikke på frihet som i 'gratis øl' (engelsk: free beer). Fri programvare handler om brukernes frihet til å kjøre, distribuere, studere, endre og forbedre programvaren. Mer presist handler det om de fire frihetene […].».
Krigerne fra Atlantis
Krigerne fra Atlantis (originaltittel: Warlords of Atlantis) er en britisk fantasy-, science fiction- og eventyrfilm fra 1978 regissert av Kevin Connor. Hovedrollene spilles av Doug McClure, Peter Gilmore, Shane Rimmer og Lea Brodie. Filmen tar utgangspunkt i sagnet om Atlantis.
Castelldefels-ulykken
De lokale myndighetene hadde satt av tolv sikkerhetsvakter for å sørge for å veilede folkemengden på vei tilbake fra stranden, men de kom fem minutter for sent til å stoppe uhellet. Samferdselsministeren, Jose Blanco, mente at skiltingen på stedet var god nok, og hevdet at det var de kryssende passasjerenes egen feil.
Dette er ikke første gang Spania har opplevd tragiske uhell ved transportmidler. Terrorbombingen av pendlertog i 2004 og flyulykken i Madrid 2008 tok mange liv, noe som har ført til at myndighetene i det senere har utvidet og forbedret det psykiske helsevernet betraktelig.
Jubalong
Bakgrunn til familien
Rebekka ble født som dukke, og synes var litt vanskelig å være annerledes. Derfor kompenserte hun med å være ganske bråkete og frekk. Foreldrene til Rebekka, Mette og Gøran, hadde flyttet fra hverandre, og nå bodde Rebekka og broren Espen halvparten av tiden sammen med Gøran og hans nye kone. Hun het Tove og hadde datteren Kamilla. I tillegg hendte det at fetter Petter og kusine Trine kom på besøk. Den andre halvparten av tiden bor de hos mamma Mette i huset ved siden av. Hun kommer ofte på besøk hos Gøran og Tove.
Erling Roland
Erling Roland var blant de første i Norge til å gjøre vitenskapelig forskning på fenomenet mobbing. Roland tok lærerskole, jobbet som lærer før han studerte pedagogikk og sosiologi i Oslo, og avla siden doktorgraden ved University of Durham i 1998. Han var i 18 år leder for forskningssenteret, men gikk i 2007 tilbake til heltids forskerstilling.
Sozialdemokratische Partei in der DDR
Ved det frie valget til Folkekammeret 18. mars 1990 fikk partiet 21,7 prosent av stemmene. Partiet valgte å innlede forhandlinger med det konservative valgforbundet Allianz für Deutschland og det liberale valgforbundet Bund Freier Demokraten om å danne en koalisjonsregjering, og deltok fra 12. april til 20. august 1990 i regjeringen de Maizière med seks ministre.
Mulholland Drive
Veiens plassering har gjort at den har vært sentral i populærkulturen:
RMS «Titanic»
Jomfruturen og forliset
Kaptein på seilingen var den erfarne Edward J. Smith. Også ombord på seilingen var skipets konstruktør Thomas Andrews og direktør for White Star Line J. Bruce Ismay.
Omtrent kl. 02.10 brøt propellene vannflaten og den andre skorstein falt av. Skipet reiste seg til en 23-graders vinkel, folk nærmest «akte» nedover skipsdørken. Kort tid etter brakk «Titanic» i to på grunn av spenningene i skroget – akterenden hang nå langt over vannflaten, mens forskipet var fylt av vann og lå under sjøen. «Titanic» brakk mellom andre og tredje skorstein. Akterenden som var igjen reiste seg nesten loddrett opp. Det ble stående og «duppe» litt i vannet før den så begynte å gå ned – «som en heis», som overlevende sjefskokk Charles Joughin sa. Titanics akterende sank kl. 02.20.
Dramatisering
Forliset har blitt dramatisert i flere filmer, mest kjent er den Oscar-belønnede spillefilmen Titanic fra 1997, regissert av canadieren James Cameron. Mange regner imidlertid filmen A Night To Remember fra 1958 som den beste og riktigste. Filmen er basert på Walter Lords bok med samme navn. Det er også utgitt en mengde bøker om «Titanic»-katastrofen. En 3D-versjon av spillefilmen fra 1997 ble gitt ut i 2012.
Michael Keaton
Michael John Douglas (født 5. september 1951), bedre kjent som Michael Keaton, er en amerikansk skuespiller, produsent og regissør. Han er kjent for filmer som Batman fra 1989 og Batman Returns fra 1992.
Othon Friesz
Kunstnerisk karriere, utstillinger
Hans første utstilling fant sted i 1900 i salongen arrangert av Société des artistes français i Paris. I 1904 fulgte deltakelser i Salon d'automne og i 1906 i Salon des indépendants.
Friesz reiste med sine kunstnervenner i 1911 og 1912 til Portugal og Belgien, såvel som til München og Düsseldorf.
Fra 1912 til 1921 var han professor ved Académie Moderne i Paris, skjønt med et langt krigsavbrudd: Han ble innkalt til den franske hæren i 1914 og deltok i krigen til 1918. I 1919 kom han tilbake til Paris, hvor han ble til sin død, med bare korte turer til Toulon og Jurafjellene.
Fra 1925 var han professor ved Académie Scandinave og fra 1926 ved Académie de la Grande Chaumière. I 1937 gestaltet han (sammen med Raoul Dufy) Palais de Chaillot på verdensutstillingen i Paris.
Regierungsbezirk Osnabrück
Regierungsbezirk Osnabrück ble opprettet i 1885 og var en av seks Regierungsbezirke i provinsen Hannover i Kongeriket Preussen og senere Fristaten Preussen. I 1946 utgjorde den en av åtte Regierungsbezirke i den nye tyske delstaten Niedersachsen. Regierungsbezirk Osnabrück ble i 1978 slått sammen med Regierungsbezirk Aurich og Verwaltungsbezirk Oldenburg til den nye forvaltningsenheten Regierungsbezirk Weser-Ems.
Kvalsundet tidevannskraftverk
Kraftverket utnyttet tidevannstrømmen i det smale Kvaløysundet. Kvalsundet tidevannskraftverk var da det ble satt ned 13. november 2003, verdens første nettilknyttede tidevannskraftverk. Det er utviklet av Hammerfest Strøm AS, som også er hovedeier. Kraftverket var Norges første og ett av bare to fullskala tidevannskraftverk i Norge.
Dream Tower
Bygningen blir sentrum i den nye bydelen som nå konstrueres i Yongsan. Kostnaden for hele prosjektet begernes til 22,6 milliarder USD. Plasseringen er ved Hanelva nær Yongsan stasjon. Byggearbeidene startet ved å rive eksisterende bebyggelse i 2010 og grunnarbeidene startet i 2011.
Andrew Carnegie
Bakgrunn
Andrew Carnegie vokste opp i en radikal skotsk arbeiderfamilie som emigrerte til USA i 1848, da Andrew var 13 år. De personer som fremst formet hans livsanskuelse var hans far, en selvlært vever som var politisk svært aktiv hjemme i Skottland, og to morbrødre - den ene elsker av litteratur og poesi, og den andre politisk radikal som hans far.
The Cloud
The Cloud er et planlagt boligprosjekt i Seoul, Sør-Korea. Bygningene, som består av to skyskrapere på henholdsvis 260 og 300 meter, skal bli en del av Dreamhub i Yongsan International Business District i bydelen Yongsan i Seoul, Sør-Korea. Bygningene skal inneholde luksusleiligheter og skal stå ferdig i 2015. Omtrent midtveis oppe langs bygningskroppene skal de kobles sammen av det som er ment å skulle se ut som en sky.
Gullmarsfjorden
Gullmarsfjorden eller Gullmarn, er en 25 kilometer lang fjord i Bohuslän i Sverige. Med de to fjordarmene Färlevfjorden og Saltkällefjorden er den omtrent 30-35 kilometer. Den er Sveriges mest utpregede fjord med fjordterskel.
Bislama
Alfabet
Bislama benytter det latinske alfabetet; kun 23 bokstaver brukes:
D d /d/
K k /k/
Beady Belle
Artisten Beady Belle deltok i Stjernekamp 2019 på NRK og kom til 7. runde.
Brystbein
Sternum består av manubrium, «kroppen» og processus xiphoideus, sammenføyd med brusk som i 50- til 70-årsalderen omdannes til bein.
Franz Josef Huber
I 1938 ble han involvert i Blomberg-Fritsch-affæren.
Iguanidae
Kroppsbygning og levevis
De fleste iguaner har velutviklede lemmer med fem tær, og en hale som kan kastes av. Kroppslengden varierer fra 5–45 cm, og hvis en regner med halen kan grønn iguan bli opptil 2 m lang. Skjellkledningen varierer, men det er aldri beinplater under skjellene. Hakelapp, ryggkam og hudlister på tærne er vanlig. Øynene er middels store med velutviklede øyelokk, og det er som regel en ytre øreåpning. Tunga er kraftig og muskuløs, og er har en liten kløft i spissen.
Fossiler
Selv om iguaner nå ikke lever i Asia, regnes en rekke fossiler fra kritt i Mongolia til gruppen. En nærmere beskrivelse finnes i artikkelen om den overordnede gruppen Iguania. Det eldste fossilet fra Amerika er antakelig Pristiguana fra sen kritt i Brasil, selv om det er blitt hevdet at denne arten egentlig er en teju.
Kramfors kommune
Geografi
E4 går gjennom kommunen. Kramfors er forbundet til det svenske jernbanenettet gjennom Ådalsbanan. Kramfors-Sollefteå flygplats har daglige forbindelser til Stockholm.
Arthur Bigge
Arthur John Bigge, 1. baron Stamfordham, (født 18. juni 1849, død 31. mars 1931) var dronning Victorias privatsekretær i de siste årene av hennes regjeringstid, og også for kong Georg V i mesteparten av hans tid som monark og fem til sin egen død.
Bernardino Honorati
Han ble kreert til kardinal 23. juni 1777 av pave Pius VI.
Bengali
Skrift
På tross av noen modifiseringer på 1800-tallet, er stavelsessystemet fortsatt basert på sanskritalfabetet, og tar derfor ikke hensyn til visse lydendringer som har skjedd i det talte språket. Man kan derfor ikke kalle bengali for et fonetisk skriftspråk.
Kommuneforlaget
Kommuneforlaget AS leverer elektronisk baserte innholds- og kunnskapstjenester for kommunal og fylkeskommunal sektor, men utgir også faglitteratur bl.a. innen organisasjon og ledelse, helse og sosial og oppvekst og utdanning. Kommuneforlaget arbeider tett med kommunene i utviklingen av nye produkter, kvalitetssikring og oppdatering av eksisterende produkter.
Behaviour
Behaviour er Pet Shop Boys' fjerde studioalbum, utgitt i 1990. Produsenter var Harold Faltermeyer og Pet Shop Boys.
Andrae Williams
Andrae Williams (født 12. juli 1983) er en friidrettsutøver fra Bahamas som konkurrerer på 400 meter.
Alessandro Pittin
Under Vinter-OL 2022 i Beijing, ble han nummer 32 i normalbakke/10 km.
Fjellhug/Vereide Idrettslag
Anlegg
Anlegget blir mye brukt som utfartssted for skiturer til fjelltoppene på Nordstranda.
Erik Follestad
Spillerkarriere
Erik Follestad Johansen vokste opp i Asker og begynte å trene og spille ishockey for ishockeyklubben Frisk Asker som tiåring. Som tenåring fikk han plass på laget til Frisk Asker2/NTG i 1. divisjon, og spilte deretter fem sesonger på A-laget til Frisk Asker. Han ble tatt ut på landslaget foran Ishockey-VM i 2011. I 2012 hadde han begynt som lærling i tømrerfaget, men fikk permisjon fra læretiden for å spille hockey for Vålerenga Hockey på heltid. Han har siden fullført utdanningen med svennebrev som tømrer. Han var lenge assisterende kaptein hos Vålerenga, og tok kapteinsbindet da Brede Csiszar ble skadet.
Rems-Murr-Kreis
Området ligger nordøst for Stuttgart og er en integrert del av stor-Stuttgart. Det består av de to dalførene Murr, med byen Backnang og Rems med byen Schorndorf og har byen Waiblingen som administrasjonssentrum. Det er særlig kjent for vinproduksjon og en omfattende industri. Interasjonalt kjent er motorsagprodusenten Stihl.
Akropolis
Andre deler av verden utviklet andre navn for høye festninger eller alcázar som ofte forsterket en naturlig sterk posisjon. I det sentrale Italia klynger mange små landsbysamfunn seg til foten av en befestet bebyggelse kjent som «La Rocca» til samfunnet.
Gnist (tidsskrift)
Srebrenica-massakren
I 2009 oversatte Rødt! et hefte med tittelen «Oppstykkinga av Jugoslavia». Det ble av redaksjonen omtalt som «et grundig oppgjør med den massive vestlige propagandaen». I heftet, tidligere utgitt av det amerikanske tidsskriftet Monthly Review, antyder forfatterne David S. Herman og David Peterson blant annet at omfanget av Srebrenica-massakren har vært kraftig overdrevet, samtidig som omfanget av den kroatiske massakren i Krajina ble nedtonet. Dette avfødte anklager om at tidsskriftet, og i sin tur også partiet Rødt, sto for en benektelse av massakrene, noe Rødts leder Torstein Dahle avviste. På lederplass i neste nummer hevdet Rødt! at artikkelen var skrevet for å nyansere bildet av Bosnia-krigen, og for å problematisere USAs rolle som «oppdeler og regissør av oppgjørene i domstolene etterpå».
Richie Kotzen
Som 21-åring i 1991 ble han med i glam metal-bandet Poison hvor han deltok på ett musikkalbum. I 1999 erstattet han Paul Gilbert som gitarist i bandet Mr. Big og deltok på fem album. Han har siden 1989 også gitt ut soloalbum.
Walter Zenga
Trener
Han uttalte til den italienske sportsavisen La Gazzetta dello Sport den 22. april 2008 at hans store karrieremål nå er å kunne vende tilbake til hjemklubben Inter som trener.
Romantikken (musikk)
Etymologi og definisjon
Avslutningen av den romantiske perioden i 1910 skyldes blant annet, som Longyear kommenterer, at rundt da ble musikken omtalt som «samtidsmusikk». Imidlertid var det allerede før den andre musikalske retninger som gikk parallelt med romantikken, som impresjonismen. Impresjonismen vil ikke behandles i denne artikkelen, og dermed heller ikke komponister som Claude Debussy, Maurice Ravel, Paul Dukas og Aleksandr Skrjabin. Enda perioden ender i 1910 vil ved enkelte tilfeller komposisjoner kort tid etterpå inkluderes såfremt de regnes som romantiske. Samtidige musikere som er mest kjent i andre sjangre, som Scott Joplin og John Philip Sousa, blir heller ikke inkludert.
Den tysk-amerikanske musikkviteren Alfred Einstein støttet opp om denne kontrasten der han anså Berlioz og Wagner som foraktfulle overfor de fleste tidligere komponistene (med unntak av Christoph Willibald Gluck og Beethoven og til dels Wolfgang Amadeus Mozart) og på den andre siden Schumann og Brahms, som hadde mye godt å si om fortiden. Kontrasten mellom det intime i Chopin og Schumanns verk og det teatralske i Weber og Wagner var også til stede. Wagners subjektive, nær egosentriske stil sto i kontrast til både Brahms', Schumanns, Webers og Schuberts mer folkelige stil, og begge var i kontrast til den mer intellektuelle og storbyfokuserte stilen til Berlioz. Verdi på sin side hadde røttene i lange italienske tradisjoner innen opera, og var nært knyttet til Italias befolkning, mens Wagner var revolusjonær og individualistisk. Enda et viktig skille er mellom programmusikk, knyttet til poesi, romaner, kunst eller en annen inspirasjon, og absolutt musikk, som er musikk for sin egen del. I den første delen finner man Berlioz, i den siste delen Mendelssohn.
Musikken i den tidlige romantikken (1820–1848)
Fokuset ligger i stor grad på musikk nær knyttet til det mytiske og det instrumentelt utfordrende, men fortsatt ikke det nasjonalromantiske eller det grandiose. Symfoniene fortsetter å utvikle seg i første del av denne perioden, og deler seg i en typisk klassisistisk og en typisk nytysk variant. Operaen begynner å utvikle seg ettersom Rossini slutter å komponere, og den franske grand opera med mer drama og orkesterbruk blir dominerende i og med at ingen tyske komponister lykkes i å ta opp arven etter Weber, som dør i 1826. Gaetano Donizetti dominerer også operaen, men med mer bel canto der sangen dominerer over orkesteret. Enda både Verdi og Wagner debuterte innen denne perioden, er deres store periode i den påfølgende perioden. Perioden strekker seg over de ti siste årene av klassisismen og fram til 1848, en tid der både musikk og politikk fikk en dramatisk vending.
Giuseppe Verdi
Etter at Verdi hadde blitt rik på sine operaer, tok han seg mer flid med de siste operaene, og lånte teknikker fra grand opera, introduserte komiske roller og eksotiske temaer og lydbilder (Aïda). De to siste operaene Verdi skrev var begge Shakespeare-operaer, Otello og Falstaff, mer forseggjorte en førsteutgaven av Macbeth, begge utmerkede eksempler i henholdsvis tragisk (Otello) og komisk (Falstaff) opera. Den sistnevnte var Verdis eneste komedie, og de har også enkelte trekk av Wagner i seg, blant annet ved at den har en dramatisk karaktertegning av personer og situasjoner heller enn bel canto-opera med ariene i forsetet.
Tsjekkia
Først ute var Smetana. Han regnes som grunnleggeren av tsjekkisk musikk. Smetana var opptatt av selvstendighet for Tsjekkia, og samtidig også opptatt av musikk. Praha var et viktig musikksentrum, og han møtte Berlioz, Liszt og både Robert og Clara Schumann, som alle påvirket ham mye. Etter et opphold i Göteborg kom han tilbake til Böhmen for godt. Det var her han skrev sin andre opera, Den solgte brud (1866), en komisk opera med mange nasjonalromantiske trekk. Akkurat som Dvořák senere gjorde i sine Slaviske danser valgte Smetana her å komponere folketoner og danser selv i stedet for å la seg inspirere direkte av folkemusikken.
Norden
miniatyr|[[Franz Berwald ble i stor grad oversett i sin livstid, men han, og spesielt hans symfonier, har blitt lagt mer merke til i senere tid.]]Norden, og især Norge, lot seg påvirke av nasjonalromantikken. En rekke komponister fra Nord-Europa definerte sitt lands musikk enten med utgangspunkt i folkemusikk, slik det ble gjort i Russland, eller ved å skrive den selv, slik det ble gjort i Praha. Det var særlig de skandinaviske landene som markerte seg i høyromantikken. Finlands Jean Sibelius kom først i senromantikken, sammen med Carl Nielsen fra Danmark.
I Norge, det eneste ikke-selvstendige av de tre skandinaviske landene, hadde det offentlige musikklivet eksistert siden minst 1765, da musikkselskapet «Harmonien» ble etablert i Bergen. Dette gjør det til en av verdens eldste musikkselskaper. I Christiania (dagens Oslo) dukket Lyceum opp som et alternativ i 1810, og dette skapte større konkurranse og profesjonalitet. Da norske komponister dukket opp tidlig på 1800-tallet, var de beveget av nasjonale ideer og av Eidsvoll-hendelsene i 1814, og hadde derfor fra svært tidlig av en form for nasjonalromantisk tone. Etter hvert samarbeidet Ole Bull, som spilte i kort tid i Harmonien, med Myllarguten, en hardingfelespiller som var spesielt flink på folkemusikk. Partnerskapet gjorde folkemusikk populært i hele Norge. Etter hvert dukket flere lovende komponister opp, som Halvdan Kjerulf og Rikard Nordraak, men det var særlig i andre halvdel av 1800-tallet at Norge sto frem med Edvard Grieg, Johan Svendsen og Christian Sinding, av hvilke Grieg var i en særklasse både i Norge og i Norden.
Om det fantes en søken etter det nordiske eller det skandinaviske hos Gade, Hartmann eller Berwald, var Grieg først og fremst ikke skandinavisk, men norsk. Edvard Grieg var ikke flink med de store formene, men holdt seg til de mindre komposisjonene, som romanser, slåtter og pianostykker. Dermed var han en motsetning til Gade og Berwald. Grieg har derfor for eksempel ingen symfonier, og selv sonater har han få av. Et annet kjennetegn på Griegs musikk var at han gikk til kilden når det gjaldt å finne den nasjonale tonen, og lot seg inspirere mye av folkemelodier. Samtidig ga han folkemelodien et personlig preg slik at den var lettere tilgjengelig også utenfor landets grenser. Romansene til Grieg tilhører det ypperste innen sjangeren. På tross av at Grieg ble regnet som en miniatyrist, er hans orkesterverk blant de mest kjente, især Peer Gynt-suiten, som inneholdt sanger som Morgenstemning, I Dovregubbens Hall og Anitras dans i den første satsen og Solveigs sang i den andre. Også Fra Holbergs tid og klaverkonserten i a-moll har stor internasjonal appell. Grieg ble omtalt av Longyear som «en av de mest individuelle komponistene på 1800-tallet».
Puccini og Strauss
Giacomo Puccini kan sees som en synergi av Wagners syn på opera som et samlet kunstverk der alt henger sammen og Verdis fokus på melodien som dominerende i operaen. I tillegg var han påvirket av verismen. Han debuterte i operaverdenen med en enakter, Le Villi i 1884, men gjennombruddet kom med Manon Lescaut (1893), der hovedpersonen Manon først rømmer med studenten Des Grieux, så blir hun fristet av rikdom av den eldre Geronte. Til slutt blir hun med Des Grieux og rømmer, men dør av utmattelse.
Kvinnelige komponister i romantikken
Samtidig var det ofte kvinnene som dominerte musikklivet i hjemmene. Spesielt piano og sang tilfalt dem. En av 1800-tallets fremste pianister var Clara Schumann. Allerede i ung alder var hun anerkjent som en god pianist. Hun skilte seg blant annet ut ved å spille det som sto i stedet for å improvisere, noe som skapte et nærmere forhold mellom komponist og musiker. Hun ble også regnet som en dyktig komponist, og hennes musikk spilles fortsatt. Som pianist fremførte hun ofte egne verk, og improviserte og utdypte disse. Hun spilte også ektemannen Roberts verker. Etter ektemannens død sluttet Clara å komponere, men hun fremførte til 1891, da hun var 72 år gammel, og var lærer til hun døde. Hun skrev i hovedsak pianomusikk.
St Albans katedral
Den romanske klosterkirken
Vestenden av skipet ble ombygd på slutten av 1100- og begynnelsen av 1200-tallet, og koret i perioden 1250-1320. Fasaden ble nyoppbygd på slutten av 1800-tallet.
Vittenbergtoppen
Vittenbergtoppen  er en ås i Marker kommune i Østfold, tett ved riksgrensa mot Sverige, nær riksrøys 35A. Toppen har en høyde på 297 meter over havet og er det 13. høyeste punktet i Østfold av åsene med primærfaktor på minst 50 meter.
Rektascensjon
På grunn av presesjon av jevndøgnspunktet, vil rektascensjonen til en stjerne langsomt forandre seg med tiden. Oppgitte verdier må derfor refereres til en bestemt astronomisk epoke. I dag befinner vi oss i J2000.0 hvor for eksempel stjernen Sirius har rektascensjonen α = 06t 45m 09s.
Astronomisk betydning
Ved bruk av rektascensjonen α og deklinasjonen δ kan posisjonen til hvert punkt på himmelhvelvingen entydig bestemmes uavhengig av hvor observatøren befinner seg. Det skyldes at disse to de ekvatorielle koordinatene (α,δ) er uavhengig av Jordens rotasjon om sin egen akse.
ProGeo
ProGEO, The European Association for the conservation of the Geological Heritage, er en europeisk organisasjon med hovedformål å spre kunnskap og arbeide for den del av naturvernet som hører til den geologiske naturverden.
Chedraui
Chedraui (BMV: CHEDRAUI) er en meksikansk detaljistkjede. Den blei grunnlagt i 1927 i Xalapa i Veracruz av Lázaro Chedraui. Den eies fremdeles av Chedraui-familien, og har hovedkontor i Xalapa.
Chedraui har butikker i 13 delstater i det østlige og sørlige Mexico, samt i de sørøstlige delstatene i USA, under navnet El Super.
Kimi Räikkönen
Räikkönen er kjent for sin avslappede og rolige personlighet. Dette har gitt han kallenavnet «Iceman», som er skrevet på sidene av hjelmen hans og tatovert på venstrearmen hans.
Noter
<references group='lower-alpha'/>
Horne kirke
Den tidligere rundkirken fungerer nå som skip, i sengotikken fikk rundkirken innbygget hvelv som bæres av fire åttekantede søyler. Det gotiske koret har tre fag hvelv.
Inventar
Prekestolen med Bille-Brahes våpen er fra 1810. Overfor prekestolen sees et herskapspulpitur med Bille-Brahes våpen, også dette fra 1810.
Ⱶ
Ⱶ og ⱶ (halv h), er en bokstav som ble introdusert av keiser Claudius. Den representerte en kort vokal, mellom [u] og [i], foran en labial konsonant, som i ord som «optumus» eller «optimus». Senere ble den brukt istedenfor ypsilon i greske lånord som «olympicus». Ypsilon er nokså lik en ⱶ som er rotert litt, ⱶ er sannsynligvis en forløper for bokstaven y som senere ble tatt inn i det latinske alfabetet.
Sault Ste. Marie
'''Sault Ste. Marie, en forkortelse for Sault Sainte Marie eller Sault-Sainte-Marie''', kan vise til to byer:
Barry Nelson
Barry Nelson (født 16. april 1917, død 7. april 2007 ) var en amerikansk skuespiller av norsk herkomst og den første skuespiller i historien som spilte Ian Flemings hemmelige agent James Bond. Han spilte Bond i Casino Royale, som var 3. episode i CBS' TV-serie Climax Mystery Theater fra 1954. Her var James Bond 007 fra USA og het Jimmy Bond.
Ifølge folketellingene i 1920 og 1930, da Barrys familie var bosatt i Brooklyn, Alameda county, California, var Barry Nelsons foreldre Leif Nielsen og Betsy (Christopherson) Nielsen født i Norge og kom til USA rundt 1913.
Gigantophis garstini
Arten er kjent fra fossiler funnet i Al Fayyum og andre steder i Egypt og Libya. Den tilhørte madtsoiidene, en avvikende gruppe slanger, som bare er fjernt beslektet med de nålevende artene. I de samme lagene er det funnet rester etter ulike typer pattedyr, for eksempel klovdyr, klippegrevlinger, og det basale elefantdyret Moeritherium. En tror at Gigantophis jaktet på dem.
Katakombene i Paris
Historie
Kirkegården Cimetière des Innocents ved Les Halles og square des Innocents hadde vært gravplass siden 1200-tallet, og fremstod på slutten av 1700-tallet med overfyldte likhus og regulære massegraver fylt med råtnende lik. Overbelagt med generasjoner av døde fra 20 sogn i Paris var Cimetière des Innocents blitt en alvorlig smittekilde for infeksjonssykdommer. I nærheten av Rue de la Lingerie var det dessuten etablert en fattigkirkegård som skulle romme 2 000 døde.
Minegangene
Man finner minegangene i det 5., 6., 8., 12., 13., 14., 15., 16., og 20. arrondissement i Paris. Det største sammenhengende systemet befinner seg under det 5., 6. og 14. arrondissement, og er ca. 100 kilometer langt. Av andre større sammenhengende systemer finner man under det 13. arrondissement et med ca. 25 kilometer ganger, og under det 16. arrondissement finnes et system med syv kilometer ganger. Hovedparten av minegangene finnes ved Montparnasse, Montrouge og Montsouris.
Kanadagås
Utbredelse
I Norge er de største bestandene i trøndelagsområdet med Nordmøre, på Østlandet og i Hordaland. Den norske bestanden har økt mye siden rundt 1970, og antas å være på ca. 1 500-2 000 par pluss en del ikke-hekkende fugl pr 2006. Arten er knyttet til våtmarksområder langs kysten og i innlandet. Den overvintrer ved åpent vann.
Long Branch
Historie
Opprinnelig en ferieby med noen få hoteller og mange bondegårder tidlig på 1900-tallet, vokste antallet beboere i Long Branch. Italienske, irske og jødiske innvandrere bosatte seg i denne perioden. På 1950-tallet hadde Long Branch som mange andre byer utviklet nye boligområder for å huse veksten i befolkningen. Mange tidligere bondegårder ble omgjort til boområder, men mange av de gamle husene er fortsatt igjen.
RSS
Alternative bruksområder
RSS ble opprinnelig mest brukt for å syndikere tekst-innhold, men har etter hvert også blitt tatt i bruk for å distribuere andre medietyper. Eksempler på dette er podkasting (audio-filer) og broadcatching (BitTorrent-filer).
Gottlieb von Jagow
Biografi og memoarer
Han gikk for å være stillfaren og lærd, men samtidig som en av de dårligste talere i den tyske Reichstag. James W. Gerard, som den gang var ambassadør for USA i Tyskland, skrev i sin erindringsbok My Four Years in Germany at Jagow var blitt tvunget ut av sitt embede på grunn av agitasjon mot ham fordi han manglet styrke og gjennomslagskraft i sitt forsvar av landets politikk i Riksdagen.
CEvin Key
cEvin Key, aka Kevin Crompton (født 13. februar 1961 i Vancouver) er en artist som sammen med Nivek Ogre er skaper av industrial-bandet Skinny Puppy.
Ferrex
Ferrex var en mytisk konge av Britannia, og det finnes ingen historiske bevis for hans mulige eksistens. Hans fortelling kommer fra Geoffrey av Monmouths Historia Regum Britanniae (De britiske kongenes historie), skrevet omkring 1136. Her gjengis han som sønn av Gorboduc og Judon. Hans bror var Porrex I.
Running back
Halfback/tailback
Halfbacken (HB) eller tailbacken (TB) er ansvarlig for å løpe med ballen på de fleste plays som involverer løp, og kan ofte også brukes som receiver på korte (og til tider lange, avhengig av systemet) pasningsspill.
Høyde og vekt
I den andre enden finner man "power backs": større og sterkere spillere som kjemper seg gjennom taklere med makt. Disse er vanligvis treigere enn andre backs, og løper vanligvis rett fremover istedenfor å løpe ruter mot sidelinjene. Hall of Famerne Earl Campbell, Bronko Nagurski, John Riggins og Larry Csonka, samt rekordinnehaveren for flest yards på løp i NFL Emmitt Smith, ses på som power running backs. Derrick Henry, Mark Ingram II og Carlos Hyde er eksempler på nåværende power backs i NFL.
Slaghåv
Prinsippet er at håven slås eller føres litt hurtig, fra side til side, gjennom vegetasjonen, samtidig som man en beveger seg fremover. Småkryp som sitter i vegetasjonen havner i håvposen. Etter noen «drag» med håven, sjekkes innholdet og eventuelle dyr plukkes opp. Småkryp som finnes i håvposen vil straks søke mot lyset, det vil si ut av posen, derfor gjelder det å være litt rask. For å plukke dyr kan små glass med skrulokk eller en aspirator brukes. Aspiratoren, som suger opp dyr, er særlig nytting for de minste dyrene.
Invaderende art
Invasive arter i Norge
I Norge holder Artsdatabanken rede på invaderende fremmede arter gjennom FremmedArtsBasen. Eksempler på slike arter er mink og rynkerose. Strandkrabbe er derimot et eksempel på en norsk arter som har blitt invaderende i andre land. Ørekyt tilhører gruppen av stedegne, norske arter som har blitt invaderende i deler av landet der de opprinnelig ikke hørte hjemme. Brunrotta er en invaderende art som nådde Norge før 1800, men som i dag regnes som stedegen. Mange av disse er med på Svartelista som er utarbeidd av Artsdatabanken.
Budstikken (Kragerø)
Navnet «Budstikken» ble også brukt på andre illegale publikasjoner under krigen. I 1941 ble det gjort forsøk på å lede og samordne de illegale avisene. Det ble da laget en publikasjon rettet mot avisene, maskinskrevet med gjennomslag. Den kom under navnet Budstikken. En periode i 1942 utkom også avisen Bulletinen under dette navnet. I Arendal ble det utgitt en avis kalt Budstikken en kort periode tidlig i 1945. Bak denne sto Kjell Riis Cristensen og Macca Grimsgaard. I tillegg benyttet andre, ukjente utgivere navnet på sine illegale skrifter.
New Zealands politiske system
New Zealands politiske system er et konstitusjonelt monarki med en parlamentarisk styreform. Det grunnleggende systemet er basert på det britiske, selv om det er foretatt betydelige modifikasjoner. Charles III av Storbritannia er statsoverhode, men oppgavene som statsoverhode ivaretas til daglig av en generalguvernør. Den praktiske politikken utøves av en statsminister og en regjering, som utgår fra et folkevalgt parlament.
Monarki
New Zealands statsoverhode er Kongen av New Zealand. For tiden er dette King Charles III. Landets monarki har vært atskilt fra det britiske siden 1953, da en lov kalt New Zealand Royal Titles Act of 1953 ble vedtatt. Alle handlinger fra dronningens side på New Zealand blir gjort under navnet Dronning av New Zealand, ikke Dronning av Storbritannia. Til daglig blir de monarkiske funksjoner ivaretatt av generalguvernøren (The Governor-General of New Zealand). For tiden er Jerry Mateparae generalguvernør. Generalguvernøren blir oppnevnt av dronningen etter anbefaling av New Zealands statsminister.
Lovgivende makt
Siden 1996 har landet hatt et valgsystem som i hovedsak er basert på proporsjonal representasjon, men som kalles mixed member proportional system (MMP), fordi representantene enten er valgt som representant fra en partiliste i en valgkrets med flere mandater eller direkte ved flertallsvalg i enmannskretser.
Det siste valget på New Zealand fant sted 8. november 2008.
Microsoft
Selskapets suksess og raske vekst etter børsnoteringen i 1986 sørget for at 3 ansatte ble millardærer og anslagsvis 12 000 ble millionærer (i US dollar). Veksten fortsatte, både organisk og gjennom utallige oppkjøp - med overtagelsen av Skype Communications (mai 2011 for 8,5 milliarder dollar) og LinkedIn (desember 2016 for 26,2 milliarder dollar) som de største. Med overtagelsen av Skype ble Microsoft en betydelig aktør i det raskt voksende markedet for Internett-basert telefoni.